AIŠKINAMASIS RAŠTAS

Dėl savivaldybės turto perdavimo viešajai įstaigai Molėtų rajono greitosios medicinos pagalbos centrui pagal patikėjimo sutartį

1. **Parengto tarybos sprendimo projekto tikslai ir uždaviniai**

Viešoji įstaiga Molėtų rajono greitosios medicinos pagalbos centras (toliau – Centras) 2020 m. rugsėjo 15 d. raštu S-126 „Dėl pastatų ir ilgalaikio turto perdavimo pagal patikėjimo sutartį“ prašo pagal patikėjimo sutartį perduoti 512,33 kv. m patalpas, esančias Molėtų m., Graužinių g. 13 ir 1 automobilį. Centras šiomis patalpomis ir automobiliu naudojosi pagal panaudos sutartis. Nuo 2020-01-01 pasikeitus Lietuvos Respublikos sveikatos priežiūros įstaigų įstatymo 36 straipsnio 3 dalies nuostatoms, Savivaldybė jai nuosavybės teise priklausantį ilgalaikį materialųjį turtą savivaldybės tarybos nustatyta tvarka turi perduoti savivaldybių viešosioms įstaigoms patikėjimo teise pagal patikėjimo sutartį. Patalpos ir automobilis Centrui reikalingi savivaldybės funkcijai – pirminės asmens ir visuomenės sveikatos priežiūrai - vykdyti.

Parengto sprendimo projekto tikslas – perduoti Centrui pagal patikėjimo sutartį savarankiškosios savivaldybės funkcijos įgyvendinimui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą.

**Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 17 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1, 3, 4 dalys;

Lietuvos Respublikos sveikatos priežiūros įstaigų įstatymo 36 straipsnio 3, 4, 7 dalys.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - Savivaldybei nuosavybės teise priklausantis turtas bus perduotas viešajai įstaigai pagal patikėjimo sutartį. Šiuo teisės aktu bus reglamentuoti turto valdymas ir apskaita. Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.